Christian LIEBENBERG, het van Münchenberg, Duitsland, met die Vryburg in 1715 as soldaat in diens van die H.O.I.K. na Suid-Afrika gekom. Kort na sy aankoms was hy as boerkneg deur die Kompanjie uitgeleen. In 1725 het hy burger geword en op sy eie gaan boer. Sy plaas was op die uiterste noordepunt van die bewoonde gebied van die Kaap geleë. Tweemaal elke jaar het hy na die Kaap gereis om sy produkte te verkoop; op een van die reise het hy met die Duitse skrywer Otto Friedrich Mentzel bevriend geraak, en laasgenoemde ‘n goeie insig gegee van die leefwyse destyds aan die Kaap.